section_heading: Utrka
paragraph_text: U 36. krugu Räikkönen je drugi put ušao u boks. Na njegov bolid stavljene su supersoft gume, ali onda su nastali problemi za Ferrari. Na stražnje lijevo mjesto nisu uspjeli staviti gumu s crvenom oznakom, a Finac je krenuo. U tom incidentu je jedan od mehaničara pao, a bolid mu je prešao preko noge. Mehaničar je ostao ležati, a nekoliko metara dalje Räikkönen je zaustavio svoj bolid jer je na njemu imao tri supersoft gume i jednu soft gumu. Pošto je to prema FIA-inom pravilu strogo zabranjeno, Finac je bio primoran odustati od utrke. Mehaničaru Francescu Cigoriniju su bile slomljene lisna i goljenična kost.<ref> Ferrarijev mehaničar zadobio dvostruki lom noge F1puls Objavljeno 8. travnja 2018. Pristupljeno 12. travnja 2018. Cigorini je odmah prebačen u bolnicu BDF u Bahreinu, gdje je bio uspješno operiran.<ref> Ferrarijev mehaničar Cigarini uspješno operiran F1puls Objavljeno 8. travnja 2018. Pristupljeno 12. travnja 2018. Vettel je za to vrijeme morao ostati na stazi jer je Ferrarijev boks ostao blokiran. U Mercedesu nisu znali planirali li Vettel još jedan odlazak u boks. Osam krugova prije kraja Vettel je i dalje bio na soft gumama koje su u tom trenutku bile stare 30 krugova. Pet krugova prije kraja Nijemac je imao više od pet sekundi prednosti pred drugoplasiranim Bottasom, ali onda je Finac malo po malo počeo smanjivati taj zaostatak. Dva kruga prije kraja Bottas je ušao unutar sekunde zaostatka, ali nikako nije mogao prestići Vettela. Priliku je Finac imao na startno-ciljnom pravcu, ali Nijemac mu je uspio pobjeći izvan sekunde zaostatka i sačuvati prednost. U posljednjem krugu, Bottas je još jednom imao priliku za prestizanje uz pomoć DRS-a, ali nije mogao prestići Vettela u prvom zavoju, koji je sačuvao prednost i došao do druge pobjede u dvije utrke.<ref> Sebastian Vettel pobjednik VN Bahreina GP1 Objavljeno 8. travnja 2018. Pristupljeno 10. travnja 2018.